มันนี่ทูเดย์
ธอส.ปล่อยกู้ทะลุ 1.5 แสนล้านบาท
21 ธ.ค. 2558

ธอส.ปล่อยกู้ทะลุ 1.5 แสนล้านบาท
นางไลวรรณ ปองเสงี่ยม รองกรรมการผู้จัดการ รักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ยอดปล่อยสินเชื่อทั้งปี 2558 คาดว่าจะทำได้มากกว่า 1.5 แสนล้านบาท สูงกว่าเป้าหมายที่ตั้งไว้ที่ 1.49 แสนล้านบาท เนื่องจากธนาคารได้ออกหลายมาตรการเพื่อช่วยเหลือประชาชนที่ไม่สามารถเข้าถึงบริการของธนาคารพาณิชย์ เช่น โครงการผู้ที่มีรายได้น้อยวงเงิน 1 หมื่นล้านบาท ดอกเบี้ย 4% คาดว่าจะสามารถอนุมัติสินเชื่อได้ครบ 1 หมื่นล้านบาท ภายในสัปดาห์นี้ และปีหน้าตั้งเป้าหมายขยายวงเงินสินเชื่อโครงการนี้อีก 1 หมื่นล้านบาท